9. ΑΠΟΦΑΣΙΣ ΥΠΟΥΡΓΩΝ ΠΡΟΓΡΑΜΜΑΤΙΣΜΟΥ ΚΑΙ ΚΥΒΕΡΝΗΤΙΚΗΣ ΠΟΛΙΤΙΚΗΣ, ΕΣΩΤΕΡΙΚΩΝ ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 8306 της 23 Ιαν. /3 Φεβρ. 1973  (ΦΕΚ Β΄ 145) Περί οργανώσεως των Περιφερειακών Υπηρεσιών Σχολικής Υγιεινής. Έχοντες υπ’ όψιν: 1.Τας διατάξεις του άρθρ. 6 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως». 2.Την υπ’ αριθ. 11300/Δ/5.7.1972 απόφασιν του Πρωθυπουργού «περί προσδιορισμού των αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου» (ΦΕΚ 473/Β/ 1972). 3.Την υπ’ αριθ. 39/12.1.1973 γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: Γενική Διάταξις Άρθρ.1.-Τα της οργανώσεως των Περιφερειακών Υπηρεσιών της Σχολικής Υγιεινής καθορίζονται κατά τα εν τοις επομένοις άρθροις αριζόμενα. Επιθεωρήσεις Σχολικής Υγιεινής Άρθρ.2.-Παρά τη Επιθεωρήσει Εκπαιδεύσεως εκάστης Περιφερειακής Διοικήσεως, συνιστάται Επιθεώρησης Σχολικής Υγιεινής, εις την αρμοδιότητα της οποίας ανήκει: α)Η παρακολούθησις και εποπτεία του έργου δια την διατήρησιν και βελτίωσιν της υγείας των μαθητών και του διδακτικού προσωπικού. β)Η παρακολούθησις και εποπτεία του έργου δια την βελτίωσιν των όρων υγιεινής των εν τη περιφερεία λειτουργούντων δημοσίων και ιδιωτικών Σχολείων. γ)Η επίβλεψις περί της καλής λειτουργίας των εν γένει Σχολιατρικών Υπηρεσιών της οικείας περιφερείας. δ)Ο έλεγχος της ικανότητος της επιμελείας και του ζήλου του Σχολιατρικού προσωπικού, διενεργούμενος δι’ επιθεωρήσεων τούτου. Διεύθυνσις Σχολικής Υγιεινής Άρθρ.3.-Παρ’ εκάστη Νομαρχία, συνιστάται Διεύθυνσις Σχολικής Υγιεινής, εις την αρμοδιότητα της οποίας ανήκει: α)Η μέριμνα δια την διατήρησιν και βελτίωσιν της υγείας του εν τω Νομώ μαθητικού πληθυσμού, ως και του διδακτικού προσωπικού. β)Η μέριμνα δια την βελτίωσιν των όρων υγιεινής των εν τω Νόμω δημοσίων και ιδιωτικών Σχολείων. 32.Κ.α.8 Σχολιατρική Υπηρεσία Σχολιατρική Υπηρεσία 32.Κ.α.9-10 Άρθρ.4-6.(Αναφέρονται εις την συγκρότησιν των Διευθύνσεων Σχολικής Υγιεινής και εις την διάρθωσιν και κατανομήν των θέσεων των Περιφερειακών Υπηρεσιών αυτής). Προϊστάμενοι- Αναπλήρωσις Άρθρ.7.-1.Των Επιθεωρήσεων Σχολικής Υγιεινής των Περιφερειακών Διοικήσεων Αττικής και Νήσων και Κεντρικής και Δυτικής Μακεδονίας Προΐσταται Γενικός Επιθεωρητής. Των Επιθεωρήσεων Σχολικής Υγιεινής των λοιπών Περιφερειακών Διοικήσεων προΐσταται Υγειονομικός Επιθεωρητής. 2.Των Διευθύνσεων Σχολικής Υγιεινής των Νομαρχιών προΐσταται Υγειονομικός Επιθεωρητής Σχολίατρος. 3.Εκάστου Σχολικού Ιατρείου προΐσταται Σχολίατρος. 4.Των Κέντρων Μαθητικής Αντιλήψεως προΐσταται ο Διευθυντής της οικείας Διευθύνσεως Σχολικής Υγιεινής, εξαιρέσει του Κέντρου Μαθητικής Αντιλήψεως της Διευθύνσεως Σχολικής Υγιεινής της Νομαρχίας Θεσσαλονίκης, ούτινος προΐσταται Υγειονομικός Επιθεωρητής. 5.Τον Προϊστάμενον των Διευθύνσεων Σχολικής Υγιεινής ελλείποντα, απόντα ή κωλυόμενον αναπληροί ο εν τη έδρα της οικείας Νομαρχίας αρχαιότερος Σχολίατρος ή, εν ελλείψει τοιούτου, ο αρχαιότερος εκ των υπηρετούντων εν τω Νομώ Σχολίατρος. Η παρούσα δημοσιευθήτω δια της Εφημερίδος της Κυβαρνήσεως. 